[image: ]VIEŠOJI ĮSTAIGA
VILNIAUS UNIVERSITETO LIGONINĖ
SANTAROS KLINIKOS


Tiekėjams				               2026-02-20   Nr. 26SR-VPS-975
	 

[bookmark: _Hlk179266368][bookmark: _Hlk170377274]KVIETIMAS DALYVAUTI RINKOS KONSULTACIJOJE DĖL „TARNYBINĖS STOTIES“ PIRKIMO

Viešoji įstaiga Vilniaus universiteto ligoninė Santaros klinikos (toliau – Perkančioji organizacija) vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. ir siekdama pasirengti viešajam „Tarnybinės stoties“ pirkimui (pirkimo objektas – Tarnybinė stotis, 1 vnt., pirkimas vykdomas įgyvendinant Ekonomikos gaivinimo ir atsparumo didinimo priemonės lėšomis finansuojamą projektą Nr. 09-033-P-0001 „Nacionalinės medicininių vaizdų archyvavimo ir mainų sistemos (MedVAIS) ir jos teikiamų elektroninių paslaugų plėtra“) (toliau – Pirkimas) prašo nepriklausomų ekspertų, institucijų arba rinkos dalyvių (toliau – dalyviai) suteikti konsultaciją. 
Konsultacijos tikslas: pristatyti būsimą viešąjį pirkimą galimiems tiekėjams, tinkamai pasirengti viešojo pirkimo procedūroms.
Konsultacijos būdas: rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. 
Kviečiame dalyvius susipažinti su skelbiamu techninės specifikacijos projektu (pridedamas) ir CVP IS priemonėmis iki CVP IS skelbime nurodyto termino aktyviai teikti pastabas, klausimus ir pasiūlymus, bei pateikti atsakymus į pateiktus klausimus. Klausimai, pastabos ir (ar) siūlymai, gauti pasibaigus aukščiau nurodytam terminui, gali būti nenagrinėjami. Susitikimai rengiami nebus.
Rinkos konsultacija nėra skelbimas apie Pirkimą ar išankstinis skelbimas apie Pirkimą, techninės specifikacijos projektas nėra galutinis Pirkimo dokumentas.
Siekdami parengti pirkimo sąlygas atitinkančias naujausias rinkos tendencijas ir galimybes bei užtikrinančias sąžiningą tiekėjų konkurenciją, vadovaudamiesi VPĮ 27 str., prašome pateikti atsakymus laisva forma į žemiau pateikiamus klausimus:
	Eil. Nr.
	Klausimas
	Rinkos dalyvio atsakymas/komentaras/pasiūlymas

	1.
	Ar dalyvautumėte pirkime, planuojamame vykdyti pagal pateiktą techninę specifikaciją?
	

	2.
	Ar turite pastabų, klausimų dėl techninės specifikacijos projekto? 
(prašome pateikti argumentuotas pastabas bei konkrečių techninės specifikacijos punktų pakeitimus/patikslinimus, kurie  suteiktų galimybę Jūsų įmonei pasiūlyti techninės specifikacijos reikalavimų visumą atitinkančias prekes)
	

	3.
	Pakomentuokite ar, Jūsų vertinimu, pateikiama techninė specifikacija yra pakankamai aiški ir korektiška. 
Jeigu manote, kad reikalavimai nepakankamai aiškūs ir/ar korektiški, pateikite konkrečius siūlymus kaip juos patobulinti.
	

	4.
	Kokio gamintojo bei modelio prekę, atitinkančią techninės specifikacijos reikalavimus (esamos redakcijos arba atlikus Jūsų pasiūlytus reikalavimų pakeitimus), galėtumėte pasiūlyti?
(prašome pateikti nuorodą (-as) į technines charakteristikas ir/arba pateikti gamintojo dokumentaciją; pageidautina, kad nurodytumėt taip pat ir preliminarią siūlomos prekės vieneto kainą su PVM).
	

	5.
	Kuriuos aplinkos apsaugos kriterijus, iš nurodytų Lietuvos Respublikos aplinkos ministro 2022-12-13 įsakymu Nr. D1-401 patvirtintame „Aplinkos apsaugos kriterijų taikymo, vykdant žaliuosius pirkimus, tvarkos apraše“ (žr. https://www.e-tar.lt/portal/legalAct.html?documentId=41e131d07ada11edbc04912defe897d1), atitinka Jūsų įmonė  ir/arba Jūsų įmonės siūloma prekė, kokius aplinkos apsaugos kriterijų (žaliojo pirkimo reikalavimų) atitiktį patvirtinančius dokumentus galėtumėte pateikti pirkimo metu?
	

	6. 
	Koks galimas šios prekės pristatymo terminas?
	

	7.
	Ar turite kitų pastebėjimų ar pasiūlymų? (jei turite, prašome pateikti)
	


Bus peržiūrimos ir vertinamos CVP IS priemonėmis gautos pastabos, klausimai bei pasiūlymai. Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes siūlomi sprendimai ir iš dalyvių gaunama informacija gali būti nuasmeninta ir skelbiama. 

